Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja neuvoston direktiiviksi direktiivin 2000/13/EY muuttamisesta elintarvikkeisiin sisältyvien ainesosien merkintöjen osalta komission ehdotusta muuttava EY:n perustamissopimuksen 250 artiklan 2 kohdan nojalla /* KOM/2003/0466 lopull. - COD 2001/0199 */





KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON DIREKTIIVIKSI direktiivin 2000/13/EY muuttamisesta elintarvikkeisiin sisältyvien ainesosien merkintöjen osalta KOMISSION EHDOTUSTA MUUTTAVA EY:n perustamissopimuksen 250 artiklan 2 kohdan nojalla 2001/0199 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON DIREKTIIVIKSI direktiivin 2000/13/EY muuttamisesta elintarvikkeisiin sisältyvien ainesosien merkintöjen osalta 1. Johdanto EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Komissio antaa jäljempänä lausuntonsa parlamentin ehdottamasta tarkistuksesta. 2. Taustaa Ehdotuksen KOM(2001) 433 lopullinen - 2001/0199 (COD) toimittaminen Euroopan parlamentille ja neuvostolle // 6. syyskuuta 2001 Euroopan talous- ja sosiaalikomitean lausunto // 16. tammikuuta 2002 Euroopan parlamentin lausunto - ensimmäinen käsittely // 11. kesäkuuta 2002 Komission muutetun ehdotuksen KOM(2002) 464 lopullinen - 2001/0199 (COD) toimittaminen // 3. syyskuuta 2002 Neuvoston yhteisen kannan hyväksyminen // 20. helmikuuta 2003 Suosituksen hyväksyminen Euroopan parlamentissa - toinen käsittely // 2. heinäkuuta 2003 3. Ehdotuksen tarkoitus Komission ehdotuksen tavoitteena on tehdä pakolliseksi huomattavasti täydellisempi elintarvikkeiden koostumukseen kuuluvien ainesosien merkitseminen, jotta kuluttajille taataan paremmat tiedot ja vastataan samalla ruoka-aineallergioiden ja -intoleranssien ongelmaan. Tässä tarkoituksessa sillä pyritään muuttamaan direktiiviin 2000/13/EY sisältyviä ainesosien merkintäsääntöjä, ja siinä keskitytään lähinnä seuraaviin kysymyksiin: * Ehdotetulla direktiivillä poistetaan nykyinen mahdollisuus olla merkitsemättä koostettuja ainesosia, jos niiden osuus valmiissa tuotteessa on pienempi kuin 25 prosenttia, mikä merkitsee, että noudatetaan kaikkien ainesosien ilmoittamisen periaatetta. * Sillä säilytetään suppea joukko poikkeuksia, jotka koskevat muutamia vähäisessä määrin käytettäviä koostettuja ainesosia. * Siinä säädetään sellaisten ainesosien luettelosta, jotka ovat syynä useimpiin ruoka-aineallergioihin ja -intoleransseihin ja joiden osalta ei hyväksytä merkinnöissä minkäänlaista poikkeusta silloinkaan, kun kyseiset ainesosat sisältyvät alkoholijuomiin. * Siinä säädetään edellä mainitun luettelon päivitysmenettelystä Euroopan elintarviketurvallisuusviranomaisen lausunnon jälkeen. * Siinä säädetään vähäisessä määrin käytettävien ainesosien merkintöjen osalta toimenpiteistä, joiden ansiosta valmistajat voivat helpommin mukautua asetettuihin velvoitteisiin lisämerkinnöistä. 4. Komission lausunto Euroopan parlamentin tarkistuksesta Euroopan parlamentin tarkistuksella pyritään täydentämään yhteisen kannan 1 artiklan 1 kohdan f alakohdan tekstiä, joka koskee ruoka-aineallergioita ja -intoleransseja aiheuttavien ainesosien luettelon päivitystä. Tarkistuksessa edellytetään menettelyä, jonka ansiosta komissio saisi tiedon meneillään olevista tutkimuksista voidakseen määrittää, mitkä allergiaa aiheuttavista ainesosista johdetut ainesosat tai aineet eivät enää tietyissä olosuhteissa aiheuta vastareaktioita. Komissio päättää näiden tietojen pohjalta kyseisten ainesosien tai aineiden luettelosta Euroopan elintarviketurvallisuusviranomaista kuultuaan. Luetteloon merkityt ainesosat tai aineet poistetaan yhteiseen kantaan liitetystä luettelosta, eikä niiden merkitseminen pakkaukseen enää ole pakollista siihen saakka, kunnes niiden osalta tehdään lopullinen päätös Euroopan elintarviketurvallisuusviranomaisen lausunnon jälkeen viimeistään neljän vuoden kuluessa direktiivin voimaantulosta. Komissio antaa myönteisen lausunnon tästä tarkistuksesta. Se mahdollistaa pakkausmerkinnät, joissa otetaan huomioon vastareaktioriskien mahdollisuus silloin kun on kysymys ruoka-aineallergioita tai -intoleransseja aiheuttaneista ainesosista johdetuista ainesosista tai aineista. 5. Päätelmät EY:n perustamissopimuksen 250 artiklan 2 kohdan mukaisesti komissio muuttaa ehdotustaan edellä esitetyllä tavalla.